Magyar felirat: Brigi (brigichan@hotmail.com)
~ Weiyoung hercegnő ~
~ 39. rész ~
Fenség, úgy tűnik, hogy Gaoyang herceg tényleg lemondott Li Weiyoungról.
Amikor őfensége hazaért, még azt is mondta,
hogy korábban rossz döntést hozott.
Most már tudja, hogy én vagyok az igazi nő számára.
Azt ígérte, hogy jól bánik majd velem.
Fenség, foglalkozzunk még egyáltalán Li Weiyounggal?
Most már csak egy hitvány kis cseléd.
Miért foglalkozzak vele, ha még a herceget sem érdekli?
Az méltóságomon aluli volna.
Fenségednek igaza van.
Jun Tao...
Ma lenne a születésnapod.
Egész életedben vigyáztál rám.
Végül mégis ilyen erőszakos módon kellett meghalnod.
Nem tudtam vigyázni rád.
Azt kívánom, hogy nyugodj békében,
és találkozhass Ming bácsival!
A következő életünkben ne találkozzunk újra!
Legyen jobb életed a mostaninál, ha majd újjászülettél!
Békés és boldog.
Kiért imádkozik?
Jun Taoért.
A testőrömért.
Emlékszem rá.
Tényleg hűséges szolgálója volt.
Hallottam, hogy Jun megbotoztatta.
Hogy érzi magát?
A sebei begyógyultak?
Most már jól vagyok.
Hálás vagyok a figyelmességéért, fenség.
A helyében én mindenképpen kegyednek hittem volna.
Kigyúltak a csillagok.
Nem kellene kívánnia valamit?
Most már... kicsit jobban érzi magát?
Fenséged ezt csak azért csinálta, hogy felvidítson?
Mit gondol?
Li Weiyoung...
Elgondolkozott már azon, miért mentettem meg az életét újra és újra?
Hogy miért próbálom ilyen kitartóan felvidítani?
Oka van, hogy ilyen kedvesen bánok önnel.
Reménykedek benne, hogy egy nap érez majd valamit irántam.
Várni fogok önre.
Remélem, egy nap már nem fog elfordulni tőlem.
Bocsásson meg, amiért ezt mondom,
de Shanggu hercegnő sosem ápolt jó viszonyt fenségeddel...
Váratlanul mégis meghívta önt a palotába.
Attól tartok, ártani próbál majd önnek.
Ez a császári palota.
Én Gaoyang hercegné vagyok.
Ugyan mit tehetne velem itt?
Shanggu hercegnő híresen makacs és rakoncátlan.
Csupán félek, hogy...
Ne aggódj!
Úgy teszek majd, mint aki jó viszonyt ápol a hercegnővel,
még ha csak a férjem kedvéért van is erre szükség.
Nem hinném, hogy bármit is tenni merészelne velem.
Hol volt ilyen sokáig? Olyan türelmetlenül vártam!
Igyekezzen!
Miért kéretett ide engem fenséged?
Tudom, hogy ön Ping városának legtehetségesebb nője,
ezért idekérettem, hogy megbecsüljük egy kincs értékét.
- Egy kincs értékét? - Pontosan!
Ez egy nagyon ritka kincs!
Suxin, hozd ide gyorsan!
Máris!
Ez az a fekete macska volna, melynek aranyló bundáját csak holdfényben lehet megpillantani?
Az ön tehetsége tényleg páratlan!
Csak ön volna képes felismerni egy ilyen ritka állatot!
A követeink ezt a nyugati vidékekről hozták édesapámnak.
Tudtam, hogy önnek tetszeni fog.
Fogja csak meg!
Köszönöm, fenség!
Ez tényleg egy nemes jószág.
Könnyű, akár egy fuvallat.
Olyan puha, mintha egy csontja se lenne.
Valóban méltó a hírnevére.
Milyen szép...!
Miért nevet fenséged?
Nézzétek az arcát!
Fenség, az arca...!
Maga...!
„A fekete macska, melynek aranyló bundáját csak a holdfényben lehet megpillantani”?
Ez itt csak egy kóbor macska, amit találtam!
Be van kenve a szőre tintával!
Még hogy ő lenne a legtehetségesebb nő...!
Még azt se volt képes észrevenni, hogy ez egy kóbor macska!
„Könnyű, akár egy fuvallat”? „Olyan puha, mintha csontjai se lennének”?
Azt akarja, hogy halálra nevessem magam?
Fenség!
Mi lesz, ha bepanaszolja fenségedet Gaoyang hercegnél?
Hisz olyan öntelt! Sosem merné bevallani Junnak,
milyen hatalmas hibát vétett.
Ez szörnyen mulatságos!
Menjünk!
A hercegnő túlságosan kegyetlenül bánt fenségeddel!
Képes volt a bolondját járatni önnel!
Nem fogom elfelejteni, hogy megalázott ma engem!
Egy nap még megfizet ezért!
Kisasszony!
Nos? Bármi hír?
Sok pénzembe került ugyan,
de Nanan herceg palotájában végre sikerült az egyik cselédlányt szóra bírni.
Mit mondott?
Azt mondta, hogy Nanan herceg többször is késő éjjel tért haza a császári palotából.
Amikor pedig hazaért, mindig jó kedve volt.
A palotából tért haza...
Mindig jó kedve volt...
Li Weiyoung?
Li Weiyoung milyen könnyen meggondolta magát!
Máris Nanan herceget választotta volna?
Min mosolyogsz ilyen huncut módon?
Valami baj van?
Terítsük ezt ki!
Tegnap este láttam ám mindent!
Mit láttál?
Nanan herceget?
Ha láttál minket, miért nem csatlakoztál hozzánk?
Kinek az oldalán állsz te egyáltalán? Ejnye már...!
Úgy vélem, Nanan herceg egész jóravaló férfi.
Most, hogy ilyen helyzetbe került,
és Gaoyang herceg ilyen kegyetlenül bánik önnel,
egyedül Nanan herceg az, aki kedves űrnőmmel.
Ha...
Elég! Egy szót se többet!
Tudom ám, mire gondolsz!
De az lehetetlen!
Sosem fog megtörténni!
Miért nem?
Szerintem Nanan herceg igazán jóravaló férfi.
Minden nőnek meg kell házasodnia egyszer.
Nanan herceg semmiben sem rosszabb Gaoyang hercegnél.
Jól van, ne is beszéljünk róla!
Tudom, hogy fontos vagyok számodra,
de nem vagyok olyan helyzetben, hogy ilyesmit egyáltalán fontolóra vegyek.
Ki mosta ki a császárné ruháit?
Én voltam az.
Sietve várja! Vidd el neki rögtön!
Máris!
Épp az új ruhámról beszéltem, és máris hozzák?
Tao, mutasd meg a ruhát az ágyasoknak!
Jöjj velem!
Ez a Liu Song-beli hímzés igazán lenyűgöző!
Nézze, milyen előkelő ez a hímzés!
Tetszik önnek?
Önnek adom.
Felség, hogyan... hogyan volnék én méltó arra, hogy magamra öltsem a ruháját?
Ez csak egy hétköznapi viselet.
Számomra túlságosan díszes.
Ha kedvét leli benne, nyugodtan tartsa meg!
Ne is aggódjon miatta!
Köszönöm, felség!
Vegye fel hamar!
Hadd nézzem meg benne!
Jöjjön ide, hadd nézhessem meg!
Mondja, felség, jól áll nekem?
Tényleg fiatalabb, mint én...
Milyen csinos benne!
Nem úgy, mint mi... Mi ehhez már túl öregek vagyunk.
Fenségednek igaza van...
Mi történt?
Felség, Yue úrnő...!
Meghalt!
Micsoda?
Tao udvarhölgy!
Valami baj van?
Hogy mert mérgezett tűt szúrni a császárné ruhájába?
Yue úrnő immár halott!
Ha nem találjuk meg a valódi tettest,
a Császári Mosoda minden tagját ki fogják végezni!
Caiping mosta ki a ruhát...
Biztos ő szúrta bele a tűt!
Nem én voltam az!
Senkinek sem ártottam! Kérem, higgyenek nekem!
Nem én voltam!
Kutassanak át mindent!
- Igenis! - Igenis!
Alaposan nézzenek át mindent!
Nézzenek szét arra! Gyorsan!
Igyekezzenek! Erre!
Itt nincs semmi!
Itt sincs!
Semmit sem találtunk!
Nézzék át a többi helyiséget is!
- Igenis! - Várjunk csak...!
Kié ez a ruha?
Az enyém. Még nem volt alkalmam kimosni.
Mi ez?
Ez meg mi?
Császári orvos, kérem, nézze meg ezt!
Ez az a méreg, ami végzett Yue úrnővel!
Li Weiyoung! Mivel magyarázod ezt?
Felség! Ha nem adtam volna azt a ruhát Yue úrnőnek egy szeszélyes pillanatomban,
most engem gyászolnának!
Felség, ennek alaposan utána kell járnia!
Szolgáltasson igazságot Yue úrnőnek!
Szolgáltasson igazságot nekem!
Hogy mer bárki ártani a birodalom édesanyjának?
Micsoda arcátlanság ez a császári családdal szemben!
Meg kell találnunk a tettest, és kivégeztetni a teljes családját!
Felség, már megtaláltuk az elkövetőt,
aki mérgezett tűt helyezett a ruhába.
Hozzák őt elénk!
Hozzák be őt!
Köszöntöm, felség.
Te voltál?
Mi történt pontosan?
Az őrséggel átkutattuk a Császári Mosodát,
és megtaláltuk a mérget, melyet Li Weiyoung a ruhái közé rejtett.
Felség, én erről semmit sem tudok!
Valaki igazságtalanul vádol ezzel!
Hogy mersz kifogásokat keresni?
Azt hitted talán, hogy a ruháid között nem találjuk majd meg?
Yue úrnő nem volt az ellenségem!
Miért akartam volna ártani neki?
Nem Yue úrnő volt az, akit célba vettél!
Egyszerűen csak nem számítottál rá, hogy a császárné Yue úrnőnek adja majd a ruhát!
Megpróbáltad megölni a császárnét!
Semmi okom nem lett volna megölni őfelségét!
Ráadásul egészen mostanáig a palotában voltam.
Hogyan jutottam volna hozzá méreghez?
Talán valaki megbízott ezzel!
Úgy hallottam, gyakran szoktál beszélgetni Nanan herceggel.
Nanan herceg több alkalommal a védelmébe is vett téged.
Ha ő parancsolt volna rád,
biztos nem tagadtad volna meg a kérését!
Han bátyám...
Mire célzol ezzel?
Yu öcsém! Elég a színjátékból!
Nyilvánvaló, hogy megpróbáltad megölni édesanyánkat!
Édesanyánknak csak én élvezem a kegyeit, ezért haragszol rá,
és meg akartál szabadulni tőle!
Édesapám! A császári orvos már megerősítette,
hogy azt a mérget csak Liu Song birodalmából szerezhették.
Mindenki tudja, hogy mindenféle értékes vagyontárgyat elkoboztál Liu Song csapataitól,
mikor visszatértél a csatából!
Nyilvánvaló, hogy Li Weiyoung azt a mérget tőled kapta!
Édesapám!
Óvakodj Nanan herceg alattomos szándékaitól!
Felség!
Kérem, szolgáltasson nekem igazságot!
Édesapám, ezek a vádak hamisak!
Ártatlan vagyok!
Pusztán hálából bánok kedvesen Li Weiyounggal,
mert segített megvédeni Huatai városát...
Pusztán hálából?
Akkor miért jelentették nekem azt, hogy többször is találkoztál vele?
Édesapám, Yu öcsém ezzel tulajdonképpen megszegte a palota szabályait,
mely tiltja az ilyesmit!
Egyértelmű, hogy készül valamire!
Nanan herceg!
Mivel magyarázod ezt?
Édesapám...!
Rajtad kívül mégis kinek állt volna érdekében megölni édesanyánkat?
Aztán ott van Li Weiyoung is!
Nem ez az első alkalom, hogy megölt valakit!
Jun!
Talán már elfelejtetted, hogyan halt meg édesanyád?
Ha képes volt a sógornőmet ilyen kegyetlenül meggyilkolni,
biztos, hogy anyánknak is ártani tudott volna!
Li Weiyoung!
Ha vallomást teszel, és beismered, ki a valódi bűnös,
talán életben maradhatsz!
Li Weiyoung!
Beismered, hogy te tetted?
Felség, szeretnék négyszemközt beszélni önnel!
Kérem, engedje ezt meg nekem!
Nem teheted! Édesapám, ez a nő nagyon furfangos!
Nem szabad hinned neki!
Felség, nem merném nyilvánosan megnevezni a császárné elleni támadás valódi elkövetőjét!
Li Weiyoung!
Mit akarsz hát mondani?
Nem szabad hinnie Dongping hercegnek!
Az állításainak semmi értelme nincs!
Számomra miért tűnnek mégis hihetőnek?
Felséged biztos emlékszik, hogy én Liangból származom.
A sorsom az ön kezében van.
Nem számít, ki mellé állok.
Miért akarnék segíteni Nanan hercegnek egy ilyen könyörtelen merényletben?
Talán mert Liangból származol, és meg kell tervezned, merre indulj tovább.
Talán úgy hiszed, hogy Nanan herceg örökli majd a trónt,
és akkor a számításaid teljesülnének.
És mert ezáltal tisztázhatnád apád nevét?
Ha ilyen módszerekhez kellene folyamodnom ahhoz, hogy elérjem, amit szeretnék,
akkor az a mérgezett tű nem a császárné ruhájába került volna.
Hanem felségedébe!
Arcátlan leány!
Nanan herceg és Dongping herceg nagyjából hasonló rangot birtokol.
Ha felségednek baja esne,
bizonyára mindketten magukénak követelnék a trónt.
Bárki is nyerne a végén, az Wei birodalmának nagy károkat okozna.
Ha én ekkor lázadásra ösztönözném Liang népét,
az végül hová vezetne?
Hiszen az új uralkodó úgyis minden kérésemet teljesítené, nem igaz?
Ha ilyen aljas szándék vezérelne,
akkor nem volna sokkal egyszerűbb megölni felségedet, mint a császárnét?
A bátorságod tényleg páratlan...
Nem félsz, hogy kivégeztetlek, amiért most ezt mondtad?
Tiszta a lelkiismeretem,
ezért félelem nélkül képes vagyok kimondani mindezt.
Felséged rátermett és bölcs férfi.
Tudja nagyon jól, miről beszélek.
Akár hiszek neked, akár nem,
azzal, amit az imént mondtál, valahogy mégis sikerült emlékeztetned,
hogy nem akármilyen nő vagy.
Lehettem volna akár egy gyermeteg, egyszerű nő is.
Az egymást követő csapások azonban azzá formáltak, aki ma vagyok.
Ha rendesen viselkedtél volna, nem barátkoztál volna össze Nanan herceggel.
Ki mered jelenteni, hogy mindenféle hátsó szándék nélkül kerültél Nanan herceg közelébe?
Talán úgy gondoltad, egyszer még hasznodra válik,
ha vele összebarátkozol.
Sosem használnék így ki senkit!
Jól van.
3 napot kapsz.
Ha addigra nem sikerül megtalálnod a valódi elkövetőt, te leszel a bűnös.
3 nap...?
Ez az egyetlen lehetőséged.
Mutasd meg nekem, mire vagy képes!
Mi történt?
Aznap fenséged...
Azt hitte, hogy én öltem meg a hercegnét.
Ma is bizonyára a lehető legrosszabbat feltételezi rólam,
vagyis hogy megpróbáltam megmérgezni a császárnét.
Ha ez igaz, miért fárad ezzel a kérdéssel?
Weiyoung...
Jól van?
Ha még mindig nem vagy hajlandó mértékletességet mutatni,
annak nem lesz jó vége.
Valaha barátok voltunk. Nem kívánom, hogy szomorúan érjen véget az életed.
Mivel fenséged nem hisz nekem,
miért érdekli, milyen sorsra jutok majd?
Még mindig képtelen elfelejteni őt?
Így, hogy ide jutottunk, ugyan mi volna még, amire emlékezni szeretnék...?
Megnyugtató ezt hallani.
Mit mondott önnek édesapám?
Őfelsége 3 napot adott, hogy megtaláljam a valódi bűnöst.
Ha képtelen leszek rá...
Engem tekintenek majd annak.
Ezúttal én kevertem bajba.
Hisz fenséged már így is megmentette az életemet.
Ha bármi rosszra fordulna,
úgy tekintek majd erre, hogy törlesztettem az adósságomat.
Vigyázni fogok önre.
Megóvom a bajtól.
Hálás vagyok fenséged aggodalmáért.
Ha azonban fenséged távol tudná tartani magát tőlem,
azzal nagy szívességet tenne nekem.
Ne legyen ostoba!
Hát nem érti?
Yue úrnő halála összeköt minket.
Ha nem sikerül megtalálnia az elkövetőt,
az nemcsak az ön fejébe kerül, hanem én is bele fogok keveredni.
Ha vigyázok önre, azzal egyben saját magamat is meg tudom óvni a bajtól.
Kisasszony!
Kisasszony?
Kisasszony, ha a császár elengedte önt,
akkor az azt jelenti, hogy minden rendben?
3 napot adott nekem, hogy megtaláljam a valódi bűnöst.
És ha nem sikerül?
Akkor én leszek a bűnös...
Micsoda?
Ki tette ezt?
Bárki is volt, vállalja érte a büntetést!
Kinek képzelitek magatokat, hogy titkolóztok?
Elég legyen!
Ez itt a Császári Mosoda!
Talán nincs elég munkátok?
Vissza a mosáshoz!
Nyomozhatsz, ha akarsz, de ha azzal hátráltatod a munkánkat,
azért neked kell vállalnod a felelősséget!
Maga...!
Milyen gonosz!
Ki tette ezt?
Azonnal lépjen elő!
Kisasszony, mitévők legyünk?
Weiyoung semmiképpen sem állhat emögött.
Csak a Császári Mosoda cselédlányai férhettek hozzá a ruhához.
Fenséged ezzel azt akarja mondani, hogy a tettes a Császári Mosodában dolgozik?
Cheng De, utána kell nézned a mosoda minden egyes cselédjének!
Senkit se hagyj ki!
Értettem!
Lehet, hogy ez Dongping herceg kegyetlen ármánykodása,
de fenséged mindenképpen ártatlan,
ezért biztos megtalálja majd a módját, hogy megoldja ezt az ügyet.
Hogy megoldjam ezt az ügyet?
Minden bizonyíték Li Weiyoung bűnösségére utal.
Nem olyan könnyű ezt hozzám kötni.
Ha így van, akkor talán mi is megtehetjük az első lépést.
Ha Li Weiyoung titokzatos módon meghalna...
Ne merészeljen akár csak egy ujjal is hozzáérni!
Én csak fenséged érdekeit tartom szem előtt!
Még ha nem is Li Weiyoung volt a tettes,
akkor is elhitethetnénk a császárral, hogy fenségedet akarta felhasználni a bosszúja kedvéért!
Cheng An!
Hogy szól a parancsa, fenség?
Megkértelek, hogy gyűjtsd össze a fivérem bűneinek minden bizonyítékát. Hogy haladsz?
Fenség, mire készül?
Apánk váratlanul 3 napot adott Li Weiyoungnak, hogy megtalálja a tettest.
Úgy tűnik, kezd kételkedni az elhangzottakban.
Ebbe az ügybe sokan bele fognak keveredni.
Szerintem a császár csupán óvatosságból döntött így.
Ne aggódjon, fenség!
Li Weiyoung sosem jöhet rá, ki a valódi elkövető.
Apánk kezd kételkedni Tuoba Yu hűségében.
Úgy tűnik, vége a régi, nyugalmas időknek.
Fenséged éles elméje tényleg páratlan.
Milyen kár, hogy nincs kézzel fogható bizonyítékunk,
hogy az öcsém bérelte fel Li Weiyoungot, hogy megölje a császárnét.
Ha lenne, többé nem jelentene fenyegetést számomra.
Ne aggódjon, fenség! Van még trükk a tarsolyomban.
Ha Li Weiyoung bűntudatból végezne magával,
és hátrahagyna egy búcsúlevelet, benne a vallomásával...
Ez az egész nyilvánvalóan Tuoba Yut vette célba.
Tuoba Han, Dongping hercege áll az egész mögött.
Ha képes Weiyoungot felhasználni arra, hogy hamis vádakkal illesse Tuoba Yut,
ennél sokkal többre is hajlamos volna.
Nem...
Weiyoung így nem lesz biztonságban.
Arra gondol, hogy Dongping herceg ártani akar majd neki?
Annak érdekében, hogy megvédhessük Weiyoungot, hamarabb kell cselekednünk, mint szerettük volna.
Arra gondol, hogy...?
A tetteiért mindenkinek vállalnia kell a felelősséget.
Azonnal nyilvánosságra hozom az ármánykodását.
Mind Jun megölésének kísérlete, mind vagyonának gyarapítása teljesen tönkre tudná tenni őt.
Lendítsd mozgásba a tervet!
Fenség...
Még nincs elég bizonyítékunk arra vonatkozólag, hogy Dongping herceg megvesztegethető lett volna,
ezért ez nem a legjobb alkalom arra, hogy elbánjunk vele.
Pontosan. Tuoba Han jókora befolyással bír a császári udvarban.
Ha nem tudunk végezni vele egy csapással,
az nagy gondot okozna, és minden, későbbi tervünkre hatással lenne!
Már maga a tény, hogy gyilkosságot kísérelt meg Tuoba Jun ellen, a végét jelentené!
Amíg abban az ügyben nyomoznának,
képtelenek volnának Li Weiyounggal foglalkozni.
Addigra ez az ügy megoldatlanul maradna.
Dongping herceg könnyedén talál majd bűnbakot,
akire rábizonyíthatja a Gaoyang herceg elleni támadást.
Addigra nemcsak hogy nem lenne már érintett ebben, de még óvatosabbá is válna velünk szemben.
Akkor már nehéz volna megbirkóznunk vele.
Döntöttem. Tedd, amit mondtam!
Fenségednek nagy erőfeszítésbe telt, hogy eljusson oda, ahol most van!
Minden lépését alaposan megtervezte!
Miért akar most ilyen meggondolatlanul cselekedni,
és tönkretenni minden tervét, mikor végre előnyös helyzetbe került,
és Dongping herceg legyőzésével akár a trónt is megkaparinthatná?
Mindennek Li Weiyoung az oka, nem igaz?
Lehetséges volna, hogy Li Weiyoung többet jelent fenséged számára, mint 10 év tervezgetése?
Nem fél, hogy minden kárba vész?
Ha még egy ostoba szót szól, ne engem okoljon majd, ha nem kegyelmezek önnek!
Kisasszony, mit gondol, ki lehet a tettes?
Fogalmam sincs.
Lehetséges volna, hogy Caiping az?
Hisz ő mosta ki a ruhát.
Ráadásul ő Liangból származik.
Lehet, hogy lefizették, hogy így szabadulhasson a szolgasorból.
Vagy mondjuk Qing...
Ő dolgozik itt a leghosszabb ideje.
Egyben ő a legbátrabb is mind közül.
Akár ő is tehette...
Ráadásul... neki már volt összetűzése önnel, nem igaz?
Most már úgy tűnik, bárki képes volt erre...
De csak 3 napunk van, hogy rájöjjünk, ki is volt az.
Attól tartok, ha a végig csak találgatunk, az minden erőnket felemészti majd.
Mihez kezdjünk?
Li Weiyoung!
Miről motyogtok itt?
Talán nincs elég munkátok?
Vigyétek el a ruhákat a fenséges úrnőknek!
Már csak 2 napunk maradt.
Mihez kezdjünk, ha a kisasszonynak nem sikerül megtalálnia az elkövetőt?
Nincs senki, aki segíthetne neki...
Changru kisasszony?
Changru kisasszony olyan közel áll úrnőmhöz!
Ő biztos segít majd!
Kérlek, vidd ezt el a tiszteletreméltó Zhang úrnőnek!
Rendben.
Nem hagyhatjuk, hogy őfensége megmakacsolja magát.
Az minden tervet tönkretenne.
Bízok benne, hogy Lu ágyas majd lebeszéli erről.
Kisasszonyom csakis őfensége érdekeit nézi.
Mindennél fontosabb az ön számára, na de hogy érez vajon a herceg?
Ő csak Li Weiyoungra gondol!
Úrnőmnek többet kellene magára is gondolnia!
Hogy mondhatsz ilyet?
Többet gondolni magamra?
Arra rendeltettem, hogy örökké Nanan herceg társa legyek!
Ő egy nagyon céltudatos férfi.
Holmi nőcskék hogyan is lehetnének rá hatással?
Ez a Li Weiyoung egyszerűen csak átverte őt!
Soha többé nem mondhatsz ilyet!
- Értettem, kisasszony... - Harmadik kisasszony!
Baizhi?
Úgy örülök, hogy önbe botlottam!
Mi szél hozta ma a palotába?
A császárnéhoz jöttem látogatóba.
Később majd benézek Weiyounghoz.
Nagyon aggódok érte.
Ha segítségre van szükségetek, csak szólj!
Kérem, segítsen a kisasszonyomon!
Ő tényleg nem tett semmi rosszat!
De nincs mellette senki, aki segíthetne neki!
Állj fel hamar!
Hiszen tudod, hogy Weiyounggal milyen közel állunk egymáshoz.
Akkor is segítenék neki, ha nem kérnétek.
Annak reményében jöttem ma el a császárnéhoz,
hogy elrendeli majd a nyomozást, és nem ártatlanoknak kell majd emiatt bűnhődniük.
Köszönöm, Changru kisasszony!
Ön igazán nagylelkű!
Jobb, ha most mész.
Nekem nemsokára a császárné előtt kell lennem.
Máris! Sosem felejtem el, milyen kedvesen bánt velünk!
Elfelejtettem megkérdezni tőle, hogy a második úrfi visszatért-e már...
Nem azt mondta, hogy a császárnéhoz megy?
Miért megy abba az irányba?
Az az út Lu ágyas palotájához vezet.
Nem azt mondta, hogy a császárnét kívánja meglátogatni?
Lehetséges volna, hogy előbb Lu ágyast keresi fel, és csak utána a császárnét?
Köszöntjük, fenség.
Emelkedjen fel!
Hol van Li Weiyoung?
Weiyoung elment, hogy ruhákat vigyen a fenséges úrnőknek.
Értem...
Váljunk szét, és keressük meg őt!
Küldd szét az embereinket, hogy kutassák át az egész palotát! Meg kell találnunk őt!
Igenis!
Weiyoung... ne hagyd, hogy bármi történjék veled!
Weiyoung!
Weiyoung...!
Nem eshet bajod!
Kicsoda maga?
Miért akar megölni engem?
Segítség!
Kinek dolgozik?
Dongping hercegnek vagy Li Changlének?
Segítség!
Hogy vagy? Megsérültél?
Tuoba Jun...
Fenség!
A támadó megszökött. Tartsd szemmel ezt a helyet!
Ne hagyd, hogy bárki a közelünkbe jöjjön!
Igenis!
Köszönöm, hogy megmentett, fenség.
Épp erre jártam, és hallottam, hogy valaki segítségért kiáltozik.
Ezért jöttem...
Ki hitte volna, hogy te leszel az?
Azt akarja mondani, hogy nem mentett volna meg, ha tudja, hogy én vagyok az?
Köszönöm a segítségét, fenség...
Li Weiyoung!
A palota minden szegletében veszély leselkedik.
Légy ennél óvatosabb! Legközelebb nem lesz ilyen szerencséd.
Hálás vagyok az aggodalmáért, fenség.
Menjünk haza.
Nem azt mondta, hogy elmegy meglátogatni a császárnét?
Hogyhogy máris elmegy?
Miért hazudna nekem a harmadik kisasszony?
Tegyétek le a ruhákat odabenn!
- Igenis, úrnőm! - Igyekezzetek!
Kisasszony!
Mi történt a ruhájával?
- Bántották? - Semmi bajom...
Csak megbotlottam és elestem.
Megsérült?
Most már jól vagyok...
Kisasszony, én...
- Én csak... - A főeunuch érkezik!
Köszöntjük Zong eunuch urat!
Minek köszönhetjük a látogatását?
Li Weiyoung azt mondta, bizonyítékra van szüksége a nyomozáshoz.
Őfelsége parancsára elhoztam neki ez a ruhát.
Méltóságos uram.
Li Weiyoung, már csak 1 napod maradt hátra.
Őfelsége állja a szavát.
Ne élj vissza ezzel!
Köszönöm, hogy erre emlékeztetett, uram.
Most magadra hagylak.
Vajon meg tudja találni a tettest?
- Neki befellegzett! - Szerintem ebből nem menekül!
Már csak 1 napja van hátra.
Kis-...!
Tessék, Baizhi.
Köszönöm.
Ezeket a ruhákat nem Weiyoungnak kellene mosnia?
Megint segítesz neki?
Meg ne halljon minket valaki!
Olyan kedves vagy a kisasszonyodhoz.
Ez igazán semmiség ahhoz képest, milyen nagylelkű ő velem.
Sosem bánik úgy velem, mint egy cseléddel.
Úgy tekint rám, mint a vér szerinti húgára.
Áldás egy ilyen úrnő.
Milyen kár, hogy egy ilyen rendes embernek ide kellett kerülnie!
A kisasszonyomnak nehéz élete volt.
Többet szenvedett, mint amit el tudnál képzelni.
De sosem adta fel, és nem esett kétségbe.
Nem nyafog, és nem is panaszkodik.
Talán emiatt kellett többet szenvednie.
Ezért próbálok minél többet megtenni érte.
Ha látom, hogy ő pihenhet egy kicsit, az mindig felvidít engem.
Hiszem, hogy ez a Weiyoung jó ember.
Baizhi, szerintem te is jó ember vagy.
Túl nehéz volna, ha mindent neked kellene kimosnod.
Hadd segítsek!
Ne, hagyd csak!
- Nem szükséges! - Ne aggódj! Már hozzászoktam.
- Hozok még egy kis vizet. - Rendben.
Baizhi, alaposan végig kell gondolnod,
hogy letetted-e bármikor a kulcsot!
Baizhi, mi a baj?
Hirtelen kicsit megszédültem...
A közelben van a szállásunk.
Igyál egy kis vizet, és pihenj egy kicsit!
Jól van...
Óvatosan!
Baizhi, igyál egy kis vizet!
Köszönöm, Rong'er.
Nagyon szédülsz?
Itt megpihenhetsz, én addig megyek vissza dolgozni.
Lehetséges volna, hogy Rong'er vette el a kulcsot?
Az nem lehet...!
Changru kisasszony mindig olyan kedvesen bánt úrnőmmel!
Annak reményében jöttem ma el a császárnéhoz,
hogy elrendeli majd a nyomozást, és nem ártatlanoknak kell majd emiatt bűnhődniük.
De nem járt a császárnénál...
Miért hazudott nekem?
Hé!
Mi a baj?
Jól vagyok...
Menj csak vissza dolgozni!
- Akkor mosom tovább a ruhákat... - Rendben.
A kisasszonynak most rossz a kedve.
Majd elmondom neki akkor, ha megtalálta az elkövetőt.
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com